cyanic-selkie/wikianc huggingface dataset:
Trebiter
Levevis
Larvene utvikler seg i døde furutrær, også i hogststubber. Arten trives best i tørre, solåpne skoger, gjerne på sandgrunn. Hunnen legger gjerne egg på eller rett under bakkenivå, larven lever under barken i begynnelsen, men gnager seg etter hvert inn i veden. De etterlater seg ca. 1 cm brede, sylindriske ganger i veden, disse er fylte med ekskrementer og gnagespon. Larveutviklingen tar 2-3 år. De voksne billene er aktive i juni—august. De kan fly i solskinn, men er trolig mest aktive om natten da de kommer til lys. De blir også tiltrukket av terpentin og kan komme flygende til husvegger som nettopp har blitt malt med terpentinholdig maling eller beis. Med sine kraftige kjever kan denne billen gi et smertefullt bitt om den blir håndtert uforsiktig.
Utbredelse
Arten er utbredt over store deler av Palearktis. I Norge finnes den i kystnære strøk i Sør-Norge.
Kråkefotplanter
Kråkefotplanter (latin: Lycopsida eller Lycopodiophyta) er en klasse av relativt primitive karsporeplanter (innenfor karplanter) som forekommer over hele jorden. Her inngår også betegnelsen som tidvis brukes som egen klasse – Isoetopsida (brasmegras).
Klassen deles inn i tre nålevende ordener: Egentlige kråkefotplanter med 1 familie, 16 slekter og 388 kjente arter, dvergjamnegruppen består av 1 familie, 1 slekt og rundt 700 arter, og brasmegras som har 1 familie, 1 slekt og ca 250 arter.
Kråkefotplanter er flerårige og har gaffelformede skuddgreiner.
Karsporeplanter formerer seg gjennom generasjonsveksling, og ved sporer i stedet for frø. Den ukjønnede generasjonen er den dominerende. Når sporen vokser dannes det et protallium, som er en liten kjønnet mellomgenerasjon som ikke lever lenge. Fra denne vokser det opp en langt større, kjønnsløs (ukjønnet) men langtlevende generasjon av planter, som produserer nye sporer.
Sporene sitter øverst i skuddet eller i egne aks. Plantene har enten bare én sporetype (homospori, som er den opprinnelige tilstanden og er bevart i kråkefotfamilien), eller både hunnlige storsporer og hannlige småsporer (heterospori, som hos brasmegras og dvergjamner). Dvergjamnefamilien har stor- og småsporer i ulike grupper, brasmegras har storsporer innerst ved de ytre rosettbladene og småsporer ved de indre.
Ifølge nyere kunnskap om karplantenes innbyrdes slektskapsforhold ser kråkefotplantene ut til å være søstergruppen til de resterende karplantene. Kråkefotplantene dominerte landfloraen i silurtiden og frembrakte store skogdannende trær i devon- og karbontiden. I devon var den utdødde ordenen Drepanophycales blant de høyeste trærne, og skjelltrær er vanlige i kulleier fra karbon. I dag representerer kråkefotplantene kun små vekster og utgjør under 1 % av landplantene.
Kråkefotplantenes taksonomi
For en mer overordnet taksonomi, se: Karplanter
For en mer detaljert taksonomi, se: Kråkefotfamilien, Dvergjamnefamilien og Brasmegrasfamilien
Taksogrupperingen av kråkefotplantene er nedenfor gjengitt med basis i internasjonal taksonomi -The Angiosperm Phylogeny Group og APG II-systemet fra 2003 med 83 ordener og 461 familier av karplanter).
For de 5 klassene og 155 familiene av karplanter som er vanlige i Norden, gjengis her hovednavn i normal skrift nedenfor – med basis i det norske standardverket (2005) og det nyeste nordiske standardverket (2007). Hovednavn som er satt i kursiv skrift angir ordener eller familier som utelukkende vokser utenfor Norden og som i 2007 ikke inngår i de 155 familiene i den nordiske floraen.
Black Sabbaths diskografi
Black Sabbaths diskografi er en liste over offisielle musikkalbum fra det britiske heavy metal-bandet Black Sabbath.
EM i curling 1975
Curling-EM 1975 ble arrangert 11. desember – 14. desember 1975 i Palais des Sports  i Mégève i Frankrike. Dette var første gang det ble arrangert europamesterskap i curling.
Det deltok 8 lag for herrer og 7 lag for kvinner.
Kvinner
For Norge spilte Herborg Pettersen, Bente Hoel, Åse Wilhelmsen og Anne Sofie Bjaanaes.
Eksterne lenker
WCF Statistics
Trapes (geometri)
En trapes er en firkant med (minst) to parallelle sider.
Høyden i et trapes er den vinkelrette avstanden mellom de to parallelle sidene.
Arealet av et trapes beregnes som produktet av høyden og middelverdien av de parallelle sidene:
NB! Merk at kvadrat, rektangel, rombe og parallellogram alle er trapeser fordi alle oppfyller kravet til å være et trapes (ha minst to parallelle sider).
Fläming
Fläming er et høydedrag i forbundsstatene Brandenburg og Sachsen-Anhalt i Tyskland, ca. 75 km sørvest for Berlin. De slakt bølgende bakkene i Fläming, som hever seg opp over Elbens brede elveslette mot vest og sør, er en endemorene som ble danna i Saale-istida av en urstrømdal som gikk nord for Fläming. Det høyeste punktet er Hagelberg på 200 m, som også er høyeste punkt på hele det nordtyske slettelandet.
Etymologi
Navnet har trolig sammenheng med landskapet Flandern i Belgia. På 1100-tallet slo flamske nybyggere seg ned i området; disse kalte seg «Vlämlinge». I Fläming finnes flere stedsnavn som kan ha sine paralleller i Flandern: Niemegk – Nijmegen, Brück – Brugge og Euper – Ypern. Som navn på området kom Fläming ikke i bruk før på 1800-tallet – tidligere ble det kalt Sächsischer Grenzwall.
Byer
Fläming er stadig et jordbruksområde, med bare mindre byer som Ziesar, Belzig, Niemegk, Treuenbrietzen, Jüterbog, Baruth/Mark, Dahme/Mark, Wittenberg, Loburg, Möckern og Zerbst.
Ariere
Arier (sanskrit: Ārya, «nobel», gammelpersisk: aryan, «iraner») er en betegnelse med ulik betydning i moderne historie og vitenskap, men brukes særlig som samlebetegnelse på folkeslag som snakker indoeuropeiske språk i India og Iran.
Tidligere var arier de folk som snakket persiske språk. I dag betegner arier forfedrene til de iranske folkene som snakker persiske språk og som innvandret til det midt-østlige subkontinentet fra Iran i eldre tid. De kalte seg også arier de indoeuropeiske gruppene som rundt 2000-1500 f.Kr. flyttet inn i nåværende Iran, Afghanistan, Armenia og Nord-India, mest sannsynlig fra det nordøstlige Europa og Russland. Navnet Iran betyr «ariernes land». I India fantes det en nomadegruppe som kalte seg selv ārya. Ifølge eldre raselære var ariere en stamme fra menneskerasen kaukasoid. Andre stammer fra rasen kaukasoid er germanere og slavere.
«Ariere» i nasjonalsosialismen
Nasjonalsosialistenes i dag forlatte bruk av begrepet «arier» for dem som tilhører den nordiske rase, har sin bakgrunn i den tyske romantikeren Friedrich von Schlegel. Hans tankekonstruksjon om det indisk-ariske opphavet som utgikk fra William Jones' teori om at de vesteuropeiske språkene var underavdelinger av sanskrit. På bakgrunn av disse teoriene oppstod begrepet den «ariske rasen» som betegnelse på en spesielt sivilisert og intelligent rase av folk som snakket indoeuropeiske språk. De tyske nasjonalsosialistene tok disse idéene opp i seg i mellomkrigstiden, og plasserte den ariske rase, særlig germanerne, som en «herrerase» øverst i sitt rasehierarki. Som dokumentasjon på rasetilhørighet utstyrte det nazistiske Tyskland sine borgere med Ahnenpass («anebevis»).
Lov om offentlige tjenestemenn av 7. april 1933 slo fast at tyske embetsmenn som ikke var av «arisk» avstamning (§3) skulle avskjediges. Loven førte til omfattende avskjedigelser innenfor forvaltning, politi, rettsvesen, undervisnings- og helsesektoren. Et rundskriv datert 11. april 1933 utdypet denne «arier-paragrafen» nærmere. Man var «ikke-arier» (dvs jøde) hvis bare én besteforelder var jødisk.
Fartein Valen-Sendstad
Fartein Valen-Sendstad sr. (født 15. juni 1918, død 13. februar 1984) var en norsk historiker og museumsmann. Han var direktør på Maihaugen i Lillehammer.
Valen-Sendstad ble født i Kristiania i 1918. Han gikk på Oslo katedralskole og studerte ved Universitetet i Oslo der han avla en cand.philol. (1947) og en doktorgrad (1965). Fra 1949 jobbet han som kurator for De Sandvigske Samlinger på Maihaugen i Lillehammer. I 1964 overtok han etter Sigurd Grieg som museumdirektør. Han har også forelest ved Norges Landbrukshøgskole på Ås.
Han publiserte Gudbrandsdalen gjennom tidene, en serie i tre bind i samarbeid med Sigurd Grieg. Hans forskning har fokusert på historien om landbruk i Norge.
Fartein Valen-Sendstad var bror til teologene Olav Valen-Sendstad og Magne Valen-Sendstad og nevø til komponisten Fartein Valen.
MacBeth Sibaya
MacBeth Sibaya (født 25. november 1977 i Durban) er en sørafrikansk tidligere fotballspiller. Han var midtbanespiller, og spilte i mange år på.
Sibaya spilte for ungarske III. Kerületi TUE, sørafrikanske Jomo Cosmos, norske Rosenborg, russiske Rubin Kazan og sørafrikanske Moroka Swallows. Han ble seriemester med Rubin Kazan i 2008.
Han landslagsdebuterte mot i februar 2001, og har senere deltatt i tre Afrikamesterskap og i VM i 2002. Sibaya fikk totalt 58 landskamper før han la opp i 2013.
Sopwith Baby
Sopwith Baby var et jagerfly som var utstyrt med flottører. Flyet ble bygget av Sopwith Aviation Company og var basert på jagerflyet Sopwith Schneider. Den største forskjellen var den nye motoren, en 9-sylindret Clerget 9A stjernemotor på 110 hk. Sopwith Baby kunne også utstyres med ekstra maskingeværer, bomber, og i minst ett tilfelle, med raketter.
De fleste Sopwith Baby ble produsert av Blackburn Aircraft Company, i alt 195 fly, og de siste 105 av disse ble utstyrt med den kraftigere Clerget 9B på 130 hk.
Marinens flyvevåben i Norge kjøpte i 1917 10 Sopwith Baby fra Storbritannia, og 7 fly ble også bygget ved Marinens flyfabrikk i Horten. Marinens flyvåpen faset flytypen ut i 1930.
141 (tall)
141 er et oddetall.
141 er CXLI i romertall.
Rødøy prestegjeld
Rødøy prestegjeld var et prestegjeld i Nord-Helgeland prosti i Sør-Hålogaland bispedømme i Nordland
I 1589 var det 3 kirker og 1 korhus i Rødøy prestegjeld, som ble betjent av 2 prester. Rødøy hovedkirke og Meløy anneks ble betjent av den ene presten, og Lurøy kirke og Træna korhus ble betjent av den andre.
Ved reskript av 13. mars 1767 ble Lurøy og Træna utskilt som et eget prestegjeld. Ved reskript av 1. juni 1774 ble imidlertid Lurøy prestegjeld opphevet, og omdannet til et residerende kapellani i Rødøy prestegjeld.
Ved kongelig resolusjon av 29. april 1833 ble gården Solvær overført fra Rødøy til Træna sokn i Lurøy prestegjeld.
Ved kongelig resolusjon av 3. mai 1884 ble det gitt tillatelse til å bygge en ny hovedkirke, med gravgård, i Rødøy på prestegårdens grunn «Flaten».
Ved kongelig resolusjon av 27. september 1902 ble Meløy sogn i Rødøy prestegjeld utskilt som Meløy prestegjeld fra 1. januar 1903
Kongelig resolusjon av 31. desember 1910 ga tillatelse til å bygge et kapell i Sørfjorden, i den sørlige delen av Rødøy prestegjeld og Rødøy herred. Der skulle det holdes 10 gudstjenester i året.
Ved kongelig resolusjon av 22. november 1911 ble sognepresten pålagt å forrette jordfesting på hjelpekirkegården i Tjongsfjorden en gang i året.
Tjongsfjord kapell ble tatt i bruk i 1962.
Prostiet ble faset ut i forbindelse med omstruktureringene i Den norske kirke på 2000-tallet.
Saturn (andre betydninger)
Ordet Saturn kan ha flere betydninger:
Santana
Santana kan vise til:
Jan Koutný
Jan Koutný (født 24. juni 1897 i Vyškov, død 18. juli 1976 i Praha) var en tsjekkoslovakisk turner som deltok under de olympiske leker 1924 og 1928.
Koutný fikk sølv i hopp, bak amerikanske Frank Kriz, og han var også med på det tsjekkoslovakiske laget som fikk sølv i mangekamp lagturn i 1928, slått av Sveits.
Togliatti (andre betydninger)
Ordet Togliatti har flere betydninger:
Hardeknut den første
Hardeknut den første eller Knud Hardegon var en sannsynlig historisk person som nevnes som konge i deler av Danmark. Hans sønn Gorm den gamle betraktes som Danmarks første offisielle konge.
På 890-tallet var Danmark besatt av svensker og kong Helge var forvist av Olav den frøkne som grunnla Olavætten i Danmark. I henhold til Adam av Bremen som fikk fortalt den danske historien av kong Svein Estridsson tok Olav og to eller flere av hans sønner Danmark «ved våpen og vold». Da Olav døde skal to av sønnene hans ha styrt som samkonger, og deretter, rundt 915, ble Sigtrygg Gnupasson konge.
Ved Sigtryggs død kommer Hardeknut på banen. Hardeknut var kanskje født en gang på 880-tallet og var sønnen til en ellers ukjent Svein (Sweyn) og har blitt beskrevet som sønnesønn (eller adoptert sønnesønn) av en delvis mytisk høvding ved navn Sigurd Orm-i-auga, en av sønnene til sagnkongen Ragnar Lodbrok. Dette kan ikke verifiseres og tilhører derfor legendene. Adam av Bremen forteller at Hardeknut kom fra «Northmannia», altså «nordboernes land», noe som kan bety Norge eller mer sannsynlig Normandie.
Hardeknut må ha vært en voksen mann med et visst rykte da han kom til Danmark rundt 916, og i henhold Adam og hans kilde (Svein Estridsson) fikk Hardeknut øyeblikkelig avsatt den unge kongen Sigtrygg. Dette skjedde i «de siste dagene til erkebiskop Hoger», sier Adam, og Hoger vet vi døde i 917. Hardeknut styrte som konge i bortimot 30 år uten å bli utfordret, og mens noen historikere støtter seg til en noe tvilsom enkeltkilde, De saksiske krøniker av Widukind, til å identifisere at Sigtryggs far Gnupa fortsatt var konge i 934 da danene hadde tvist med den tyske konge Henrik I av Tyskland, kan det være liten tvil om at kongen som ble tvunget til å betale skatt til den tyske herskeren var Hardeknut.
I 948 utpekte erkebiskopen av Bremen tre biskoper for Danmark, og det betyr sannsynligvis et skifte på den danske kongstronen. Hardeknut er vanligvis blitt portrettert som en konge som enten var likegyldig eller fiendtlig overfor kristendommen, og selv om det siste kan være kirkens fortolkning, tyder det på som om en ny og mer tolerant konge kom til makten rundt 947 eller 948.
Det er svært lite som kjennes til om Hardeknut, men Snorre Sturlason nevner ham som far til Gorm. Adam av Bremen nevner Hardeknut i to linjer. Man vet at det var en dansk konge med navnet Gorm (Guthrum II) som var konge fra 902 til 918 i East Anglia og som godt kan ha vært sønn av Hardicnut (Guthfrith/Canute/Guthred), som var konge av East Anglia fra ca. 881 til 895 (eller 896). Begge kongene er omtalt i Den gammelengelske krønike, som Adam av Bremen nevner som kilde.
Haematera pyrame
Utseende
En ganske liten sommerfugl, den minste i Catagrammini. Oversiden er brunsvart med et stort, skarpt rosa til oransje felt ved roten av hver vinge, hos hunnen er bakvingen ensfarget mørkbrun. Forvingens underside er rød med grå spiss, bakvingens underside gråspraglete.
Levevis
Larvene lever på Urvillea ulmacea i såpebærfamilien (Sapindaceae). Arten lever i regnskog og tåkeskog mellom 200 og 1200 meter over havet. De voksne sommerfuglene kommer gjerne for å drikke saltholdig vann fra fuktig, mineralrik leire.
Utbredelse
Arten er utbredt fra Nicaragua og Trinidad i nord gjennom store deler av Sør-Amerika.
Hesperiinae
Hesperiinae er en gruppe (underfamilie) av sommerfugler som tilhører familien smygere (Hesperiidae). Over halvparten av familiens 3700 arter regnes til Hesperiinae, som er mest artsrike i Sør-Amerika. I Norge forekommer tre arter: timoteismyger (Thymelicus lineola), kommasmyger (Hesperia comma) og engsmyger (Ochlodes sylvanus).
Lycée Alain Chartier
Lycée Alain Chartier er en videregående skole som ligger i Bayeux. Den norske seksjonen ved Lycée Alain Chartier ble opprettet i 1979. Samarbeidet med skolen i Frankrike forvaltes av Senter for internasjonalisering av utdanning (SIU)
Hesperiinae
Utseende
De fleste Hesperiinae er brunlige på farge, de varierer i størrelse fra ganske små til noen av de største smygerne. Bare ganske få kan karakteriseres som fargerike. De sitter på en karakteristisk måte med bakvingene lagt flatt og forvingene reiste. Hannene har vanligvis et markert felt av duftskjell på forvingenes overside. De nordlige artene er gjerne oransje eller gulbrune, de fleste av de tropiske artene er brune.
Lycée Alain Chartier
Dette er en liten videregående skole etter fransk målestokk, med ca. 700 elever. Hvert år tas det opp seks norske elever til et tre årig utdanningsløp. Bare norske jenter kan søke om opptak på denne skolen fordi elevene bor sammen på internatet (men det er både gutter og jenter på skolen.) Ettersom den er relativt liten, må elever som velger økonomisk/sosialøkonomisk linje de to siste årene, ta denne ved naboskolen, Lycée Arcisse de Caumont.
Bayeux ligger i Normandie og har ca. 15 000 innbyggere. Byen ligger i et typisk jordbruksområde og er seg sine nordiske tradisjoner bevisst. Byen er kjent for sin vakre katedral og det over 70 m lange Bayeux-teppet fra 1000-tallet. 27 kilometer fra Bayeux ligger Caen, med ca. 150 000 innbyggere. Caen er en universitetsby med blant annet et skandinavisk institutt.
Hesperiinae
Levevis
De aller fleste har larver på gress eller andre enfrøbladete planter. Noen kan gjøre noe skade i tropisk jordbruk.
Lycée Alain Chartier
Kost og losji
Skolen har ikke eget internat, men har ordnet plass på internatet på Arcisse de Caumont. I tilknytning til sovesalene er det dusjer og vaskeservanter samt toaletter. De seks norske bor sammen på et rom. Ved siden av hver sovesal bor en kvinnelig lærer eller tilsynskvinne.
Internatet er stengt i helgene. Frokost serveres 0715 – 0745, lunsj spiser elevene i skolens matsal fra kl. 1145 til 1315 og middagen er kl. 1845. I andre og tredje året er elevene selv ansvarlige for kosten. Kantinekort kan kjøpes om en ønsker å spise på skolen.
Hesperiinae
Utbredelse
I likhet med de fleste andre smygere er dette hovedsakelig en amerikansk gruppe, men noen undergrupper finnes i den palearktiske sone og Sørøst-Asia, og noen ganske få arter i Afrika.
Lycée Alain Chartier
Kost og losji
Elevene bor hos vertsfamilier i Bayeux eller omegn fra fredag kveld til mandag morgen.
Hesperiinae
Systematisk inndeling / norske arter
Gruppen "Megathymidae", som omfatter noen meget store arter, ble tidligere ofte regnet som en egen familie, men fylogenetiske analyser viser at disse slektene bør regnes til Erionotini.
Lycée Alain Chartier
Miljø, fritid
En bør merke seg at det er forholdsvis strenge utgangsregler for skolen og internatet. Elevene kan fritt gå ut av skolens område i friminutt og fritimer, mellom 1210 og 1330 og mellom 1730 og 1830. Etter denne tid er det ikke anledning til å gå utenfor internatets område. Onsdag ettermiddag har elevene fri fra kl. 1200 til 1900. Lørdag har elevene fri.
Det er gode muligheter for fritidsaktiviteter. Skolen har eget lag i håndball, volleyball og basketball. Teatergruppen setter opp et par stykker årlig, og det er eget kor for elever og lærere. Det er ellers anledning til å drive med tennis, dans, svømming, bordtennis, golf etc. utenom skolen.
Norskseksjonen disponerer to små klasserom på skolen. Her finnes det norske bøker, aviser og tidsskrifter. I et rom er det datamaskiner med internett-tilgang.
Skolestart
I løpet av første trimester ved skolen vil de norske elevene få intensiv undervisning i fransk og bare følge den franske klassen i enkelte fag. Senest i andre trimester, i november, vil de bli fullstendig integrert i franske klasser. Ekstraundervisning opprettholdes i enkelte fag, bl.a. fransk.
Eksterne lenker
Nettsted om ordningen: stueriutlandet.no
A Little Talk with Jesus
«A Little Talk with Jesus» er en amerikansk salmesang om bønnefellesskap forfattet av Anne Louise Ashley-Greenstreet i 1871. Teksten ble oversatt til svensk av Lina Sandell-Berg i 1879 som «En liten stund med Jesus». Hver strofe, av i alt seks (bortsett fra det siste), begynner med «En liten stund med Jesus». Det sjette og siste verset blir avsluttet med ''«En evighet med Jesus Och allt, ja allt är gott».
Melodien er hentet fra Ahnfeldts sånger (1872) samme som til «Hos Guds är idel glädje» og blir i Musik til Sionstoner (1909) angitt å være komponert av Oscar Ahnfelt, mens utgiveren av Nya Pilgrimssånger henviser til Sionstoner for melodien.
Den ble oversatt til norsk i 1902,
Slalåmveien (Oslo)
Slalåmveien (7–15, 10–16) er en vei i Ullernåsen i bydel Ullern i Oslo. Den går som blindvei nordøstover fra Ullernkammen.
Stratford (Newham)
Stratford, historisk kjent som Stratford Langthorne, er et område i bydelen Newham i det østlige London. Det har historisk vært et jordbrukssamfunn innenfor grevskapet Essex fram til 1889, men ble endret til en industriell forstad som følge av jernbanen kom i 1839. Fra 1889 til 1965 var området en del av grevskapsdistriktet West Ham. Da Stor-London ble opprettet i 1965 ble det en del av Newham.
Tidligere var området kjent for et stort frukt- og grønnsaksmarked, Stratford Market. Dette ble stengt mot slutten av 1900-tallet. På slutten av 1900-tallet var området preget av dyp økonomisk nedgang, noe som ble endret ved byfornyelsen tilknyttet Sommer-OL 2012 i London og hvor Stratfords Dronning Elizabeths Olympiapark var den fremste arenaen. Stratford er på 2010-tallet det fremste senter for forretninger, kultur og underholdning i Øst-London, og den nest viktigste forretningssenter øst i hovedstaden etter Canary Wharf. I henhold til folketellingen i 2011 har Stratford (inkludert valgkretsene New Town, Forest Gate North og South) en befolkning på 51 387 innbyggere.
Historie
Stratford fikk tidlig betydning ved å ligge strategisk på det stedet hvor den opprinnelige romerske veien fra Aldgate i City of London til Romford, Chelmsford og Colchester krysset elven Lee. Ved ulike tider har bielver fra elven vært tidevannselver mens myrene rundt ikke var drenert. Dalen som elven Lee gikk gjennom dannet en naturlig grense mellom Essex på østbredden og Middlesex på vestbredden, og var en betydelig hindring for handel, trafikk og reisende over land.
Stedsnavnet er første gang dokumentert i 1067 som Strætforda og har da betydningen «kryssing av [romersk] vei». Første ledd i stedsnavnet er fra angelsaksiske stræt, som i det moderne engelske ordet street, «vei/gate», og siste ledd, -ford, har betydningen vadested eller det sted man kan krysse elven. Det stedet hvor de reisende faktisk krysset elven lå ved et sted nord for Stratford High Street, uten at man vet helt sikkert hvor det var.
Munker tilhørende cistercienserordenen opprettet klosteret Langthorne Abbey i myrene nær elven Lee i 1135 og det ble ett av de rikeste religiøse hus i England. Landsbyen som vokste opp øst for hvor de reisende krysset elven var lenge kjent som Stratford Abbei eller Stratford Langthorne for å skille det fra Stratford atte Bow på andre siden av elven. Det ble også omtalt som Stratford Hamme, en referanse til at det lå innenfor det som ble sognet West Ham.
På kirkegården ved St. John's på Stratford Broadway står Martyr's Memorial, et minnesmerke over protestantiske martyrer fra Essex som ble brent under den religiøse undertrykkelsen av den katolske dronning Maria ‘den blodige’ på midten av 1500-tallet.
Ormetungebregner
Ormetungebregner er en plantegruppe som lenge har blitt regnet til bregneplantene. Nye forskning viser at de innenfor den utvide bregneplante-gruppen ser ut til å være i nært slekt med familien Psilotaceae. I Norge er gruppen representert med ormetunge samt seks arter av marinøkler.
Riala
Riala er et tettsted i Norrtälje kommune i Stockholms län i landskapet Uppland i Sverige. I 2010 hadde tettstedet 215 innbyggere.
Ormetungebregner
Plantene er flerårige, snaue og relativt små, de har en grønn bladplate som er steril, og en sporeaks-del som er gulaktig eller gulgrønn med tykke vegger. Tverrsprekker i sporehusene sørger for at de åpnes og spres etter blomsteringen om sommeren.
Det er om lag 80 arter av ormetunger innen 5 slekter. Inkluderingen av Cheiroglossa er omstridt, mange mener den er en del av ormetungeslekten Ophioglossum. Men de fire øvrige slektene er vanlige å henføre til ormetungefamilien. Slekten Mankyua ble første gang beskrevet fra Korea i 2001.
Forslag om å dele marinøkkelslekten inn i 4 slekter har foreløpig fått lite oppslutning. Noen forskere opererer også med en marinøkkelfamilie (Botrychiaceae), som da inneholder marinøkler Botrychium samt dens underslekter Botrypus, Japanobotrychium og Sceptridium. Dette er ikke anerkjent innen nordisk botanikk, og anerkjennes ikke i nyere studier (Smith et al, 2006).
Ormetungefamiliens taksonomi
Taksogrupperingen av ormetungeplantene med basis i familien Ophioglossaceae er nedenfor (med unntak av marinøkkelslektens omdiskuterte underslekter) gjengitt med basis i internasjonal taksonomi (The Angiosperm Phylogeny Group og APG II-systemet) og det nyeste nordiske standardverket. med 5 klasser og 155 familier i Norden.
Eksterne lenker
Natternzungengewächse fa:مارزبانیان 나도고사리삼과 Ужовниковые
Strokkur
Strokkur (islandsk for «kinne») er en geysir i det geotermiske området ved elven Hvítá i den sørvestre delen av Island, øst for Reykjavík.
Strokkur ligger bare få meter unna Geysir. I motsetning til Geysir, som har uregelmessige utbrudd og kan være inaktiv i år om gangen, har Strokkur utbrudd hvert 6–10 minutt, hvor den spruter kokende vann opp i en høyde av opptil 20 meter.
Moe Szyslak
Moe eier og driver en bar i Springfield under navnet Moe's Tavern. Som Homers trener i boksing, viser Moe fotografier fra hans egen bokse-karriere som semi-profesjonell bokser, og uttalte at hans eget stygge utseende var et resultat av boksing.
Moe har et nesten ikke-eksisterende kjærlighetsliv, som regel på grunn av hans vulgaritet og hans stygge utseende. Til tross for dette har han også hatt en rekke romantiske opplevelser, inkludert med en servitrise Collette. Han har også et forhold, og ønsket å gifte seg med, en dverg ved navn Maya. Men Moe klarte aldri å tilpasse seg høydeforskjellen mellom dem. Hans store kjærlighet var kona til Homer, Marge, som Moe kaller for Midge. Men han har også vært sammen med Edna Krabappel, samt Marges søster Selma Bouvier. Moe hadde en kort karriere som film-skuespiller etter en plastisk operasjon. Men denne karrieren endte da en av kulissene falt over ansiktet hans, og gjorde ham stygg igjen.
Da han var liten var han skuespiller, men han ble sparket ut da han drepte en med-skuespiller. Dette får vi vite i episoden «Radioactive Man». Bart tulleringer ofte til han. Moes etniske opprinnelse forandrer seg hele tiden i løpet av showet. Det er usikkert hvor Moe egentlig kommer fra, men i sesong 5 episode 7 sier Moe fra fortiden hvorfor han ikke snakker med italiensk aksent lenger. I en annen episode sier Moe at han er nederlandsk, og han påstår at hans bestefar opprinnelig kom fra Irland. Men senere beskriver Moe seg selv som halvt armensk. Men i en senere sesong påstår Moe at han ble født i Indiana. I likhet med Moes etniske opprinnelse, blir hans fulle navn også forandret i løpet av hele TV-serien. Han blir blant annet kalt «Morris» av en elsker.
Det transskandinaviske intrusivbeltet
Det transskandinaviske intrusivbeltet (TIB) finnes i et 1,500 km langt område fra Småland i sør til Lofoten i nord, og de ble dannet for 1,850–1,650 millioner år siden. Det består av granitter og vulkanske bergarter, for eksempel den ca. 1,700 millioner år gamle «trikolorgranitten», kjent fra Trysil.
Max Mallowan
Max Edgar Lucien Mallowan (født 6. mai 1904 i London, død 19. august 1978 i Wallingford) var en prominent britisk arkeolog som spesialiserte seg på det gamle Midtøstens historie og arkeologi. Han er også kjent som Agatha Christies andre ektemann. Han ble født i London og studerte ved University of Oxford. Han jobbet som assistent for Leonard Woolley ved den arkeologiske utgravningen av Ur mellom 1925 og 1931. Her møtte han i 1930 for første gang sin fremtidige kone Agatha Christie.
Mellom 1932 og 1938 jobbet Mallowan for British Museum, og gravde ut relativt ukjente steder som for eksempel Arpachiyah, Chagar Bazar og Tell Brak. Mallowan gravde også ut steder i Det nære østen, som for eksempel ved Nimrud i Irak. Derfra dro han til London og jobbet som professor ved University of London mellom 1942 og 1960. Han jobbet også som direktør ved British School of Archaeology i Irak mellom 1947 og 1961.
Mallowans bøker inkluderer selvbiografien, Mallowan’s Memoirs, fra 1977, og Twenty-five Years of Mesopotamian Discovery fra 1956. Hans kone Agatha Christie skrev boken Come, Tell Me How You Live i 1946, en fortelling om hans utgravninger i Syria. Mallowan ble slått til ridder i London i 1968.
Vanda å
Vanda å (finsk: Vantaanjoki) er en elv i landskapene Nyland og Egentliga Tavastland. Elven begynner ved Erkylänjärvi i Hausjärvi og renner gjennom kommunene Riihimäki, Hyvinge, Nurmijärvi og Vanda. Den renner ut i Finskebukten i Gammelstaden i Helsingfors.
Vanda å har rundt 40 fosser og stryk. Gammelstadsforsen (fi.: Vanhankapunginkoski) i Helsingfors er den mest kjente av dem.
Vannet i Vanda å ble tidligere benyttet som drikkevann i hovedstadsregionen rundt Helsingfors. Etter 1982 hentes drikkevannet i regionen fra innsjøen Päijänne.
Vanda ådal benyttes i hovedsak til landbruksformål. På 1700-tallet lå det flere sagbruk langs elven.
Vanda å kaltes tidligere for Helsingeån, etter Helsinge sogn. Helsingfors (fossen i Helsinge) har sitt navn etter Gammelstadsforsen i Vanda å.
Arthur Sclater
Arthur William Sclater (født 1910, død 7. juni 2002) var en britisk marineoffiser. Han var britisk sjef for Shetlandsgjengen under andre verdenskrig.
Sclater tilhørte Royal Marines. I november 1942 ble basen på Shetland, der Norwegian Naval Independent Unit, senere kjent som Shetlandsgjengen opererte, overført fra Secret Intelligence Service (SIS) til Special Operations Executive (SOE). Sclater ble da SOEs sjef for basen. Han hadde overoppsynet med planleggingen av operasjoner fra Shetland til det okkuperte Norge og for ivaretakelse av de norske mannskapene på basen i Scalloway.
Sclater opererte under verdenskrigen under dekknavnet Arthur Rogers. Dette hadde sin bakgrunn i at han var norsk gift. Dekknavnet skulle hindre represalier mot svigerfamilien i Norge. Også hans kone, Alice, født Collett, arbeidet for SOE og spilte en viktig rolle for Shetlandsgjengen.
Sclater ble tildelt Haakon VIIs Frihetskors for sin innsats for Norges sak under andre verdenskrig.
Andrej Rubljov (film)
Andrej Rubljov (russisk originaltittel Андрей Рублёв) er en sovjetrussisk spillefilm fra 1966 regissert av Andrej Tarkovskij (1932–1986) etter et manus skrevet av Andrej Kontjalovskij og Andrej Tarkovskij. Filmen er fritt basert på livet til Andrej Rubljov, en berømt russisk munk og ikonmaler som levde fra omkring 1360 til 1430. I filmen spiller blant andre Anatolij Solonitsyn, Nikolaj Grinko, Ivan Lapikov, Nikolaj Sergejev, Nikolaj Burljajev og Tarkovskijs hustru Irma Rausj.
Andrej Rubljov er et filmepos på over tre timer der handlingen foregår i Storfyrstedømmet Moskva på 1400-tallet. Filmen skildrer middelalderen i Russland og viser Rubljov mer som en tilskuer til poetiske og dramatiske tablåer enn som biografisk hovedperson.
Pella (prefektur)
Pella (gresk Πέλλα) er et prefektur i Hellas i periferien Sentral-Makedonia. Hovedstaden er Edessa og det grenser til prefekturene Florina i vest, Kozani i sørvest, Imathia i sør, Thessaloniki i sørøst, Kilkis i øst og til Nord-Makedonia i nord.
Pella var en del av det store prefekturet Thessaloniki frem til 1947, da dette ble delt opp i mindre prefekturer. Pella er kalt opp etter den antikke byen med samme navn.
Geografi
Nordlige og sørvestlige områder av Pella er dekket av fjell, særlig Vermiofjellene, Vorasfjellene i nordvest og Paikofjellene i nordøst. De sørlige områdene er flate og i antikken var det en bukt som hang sammen med Egeerhavet. Høyden er i dag omtrent 5-10 meter over havnivå. Vegoritidasjøen ligger i sørvest.
Historie
Området rundt det moderne prefekturet Pella var en del av kongeriket Makedonia i antikken. Det ble senere en del av Romerriket, og så Østromerriket og Det osmanske riket. Etter 500 år med tyrkisk styre startet den greske selvstendighetskrigen, men grekerne tapte alle slagene i området og Pella ble først en del av Hellas i 1913, etter balkankrigene. Økonomien og jordbruket i Pella bedret seg og det ble opprettet flere jordbruksområder, mens veisystemet ble utbedret. Under den gresk-tyrkiske krigen 1919-1922 kom mange flyktninger fra Lilleasia i det moderne Tyrkia til området. Radio og biler kom til landsbyga i 1950-årene, i tillegg til at veiene ble asfalterte.
4. august
4. august er den 216. dagen i året, 217. i skuddår. Det er 149 dager igjen av året.
Navnedag
Arne, Arna, Arnhild.
Fødsler
Se flere som er født 4. august i Kategori:Fødsler 4. august.
Dødsfall
Se flere som døde 4. august i Kategori:Dødsfall 4. august.
Fabienne Suter
Fabienne Suter (født 5. januar 1985) er en sveitsisk kvinnelig alpinist. Som 18-åring ble hun sveitsisk mester i storslalåm.
Hun fikk sitt gjennombrudd i verdenseliten i super-G da hun vant de to siste rennene i sesongen 2007/08. Disse to seirene bidro til at hun kom på tredjeplass sammenlagt i super-G-cupen.
Verdenscupseire
* på samme tid som Andrea Fischbacher
Fylkesvei 7342
Fylkesvei 7342 går mellom Bakketun og Kjempos i Hattfjelldal kommune.
Frem til 2019 hadde veien betegnelsen fylkesvei 292.
Rabea Grand
Rabea Grand (født 15. juni 1984) er en sveitsisk kvinnelig alpinist.
Östhamra
Östhamra er et tettsted i Norrtälje kommune i Stockholms län i landskapet Uppland i Sverige. I 2010 hadde tettstedet 255 innbyggere.
Houston Open
Houston Open er en golfturnering på PGA-touren som arrangeres i Houston i Texas. Turneringen ble spilt for første gang i 1922, og siden 1946 har Houston Golf Association hatt ansvar for arrangementet.
Turneringen ble i 2019 flyttet til høsten og dermed ikke avholdt under PGA-touren 2018/19. I stedet ble turneringen avholdt som den femte turneringen på PGA-touren 2019/20.
Vinnere
^ Ble kun spilt 54 hull grunnet været.
Stephen Hendry
Stephen Hendry (født 13. januar 1969 i Edinburgh) er en britisk tidligere profesjonell snookerspiller.
Hendry har vunnet verdensmesterskapet i snooker hele syv ganger, hvilket er rekord i moderne tid. Han ble også tidenes yngste verdensmester da han vant i 1990, i en alder av 21 år.
Han starta karrieren tidlig og vant det skotske mesterskapet som 15-åring. Ett år senere ble han profesjonell og i 1990 vant han sitt første verdensmesterskap, som den yngste noensinne. Han har med årene blitt en av verdens beste spillere. Hendry har vært rangert som nummer én i verden i tilsammen ni sesonger.
Ingen andre spillere har gjort flere serier over 100 poeng (centuries break) og han har ved elleve tilfeller gjort et maksimum break under kamp. Hendry hadde lenge alene rekorden for flest maksimum break med åtte, men Ronnie O'Sullivan overtok rekorden i 2008 da han gjorde sitt niende. Etter dette har de to gjort flere maksimum break, slik at de begge per 2012 står med elleve.
Hendry er utnevnt til medlem av Order of the British Empire.
Etter å ha tapt 13–2 mot Stephen Maguire i kvartfinalen i VM 2012 kunngjorde han at han la opp med umiddelbar virkning.
Turneringsseire
Stephen Hendry har tilsammen vunnet 36 rankingturneringer.
Tyrkias Grand Prix 2007
Tyrkias Grand Prix 2007 var et Formel 1-løp arrangert 24. august – 26. august 2007 på Istanbul Park i Istanbul, Tyrkia. Det var det tolvte løpet i Formel 1-sesongen 2007.
Rapport
Felipe Massa vant foran Kimi Räikkönen i et lite begivenhetsrikt løp i Tyrkia. De to Ferrariene var aldri truet. VM-Leder Lewis Hamilton punkterte og kjørte av banen da det var bare noen få runder igjen, men klarte å komme seg til pit slik at han tapte kun to plasser og endte på en 5.-plass. Mark Webber var den eneste som brøt løpet. De to Ferrariene gikk aldri i clinch, men Kimi Raikkonen viste seg frem med å sette løpets raskeste rundetid på siste runde før mål.
Kvalifisering
Noter til tabellen:
Gordon Moore
Gordon Earle Moore (1929–2023) var en amerikansk forretningsmann, ingeniør og med-gründer og styreformann i Intel Corporation. Han sto bak Moores lov, som først ble publisert i en artikkel 19. april 1965.
Bakgrunn
Moore ble født i San Francisco i California, men familien levde i nærheten av Pescadero hvor han vokste opp. Han tok en bachelor of science i kjemi fra University of California, Berkeley (1950) og en ph.d. i kjemi og grunnfag i fysikk ved California Institute of Technology (Caltech) (1954). Før han begynte på Berkeley, studerte han ved San José State University, hvor han også møtte sin fremtidige hustru Betty.
Karriere
Han ble med Massachusetts Institute of Technology og Caltech alumnus William Shockley som ansatt ved Shockley Semiconductor Laboratory i Beckman Instruments. Han forlot selskapet i 1957 som en del av «Traitorous Eight», da Sherman Fairchild lovte å støtte dem og grunnla selskapet Fairchild Semiconductor.
Moore var med å etablere Intel Corporation i juli 1968 og arbeidet under Robert Noyce inntil 1975 da han overtok som konsernsjef. I april 1979 ble Moore administrerende direktør og han forble i stillingen inntil april 1987 da han overtok som styreformann.
Biblioteket ved Centre for Mathematical Sciences ved University of Cambridge er oppkalt etter Moore og hans hustru Betty. Det samme er bygningen Moore Laboratories ved Caltech.
Sammen med sin hustru etablerte han Gordon and Betty Moore Foundation.
Den 8. desember 2007 donerte Gordon Moore sammen med sin hustru 200 millioner dollar til Caltech og University of California for å finanisere byggingen av verdens største optiske teleskop.
Moore ble i 2008 tildelt IEEE Medal of Honor.
I 2018 hadde Moore en anslått formue på 9,8 milliarder dollar.
Han døde den 24. mars 2023 i Waimea på øya Hawaii, den største av øyene i delstaten Hawaii.
.ro
.ro er Romanias nasjonale toppnivådomene (ccTLD) for internett. Det administreres av Det nasjonale institutt for R&D i informatikk (ICI). Per mai 2004 var det registrert 64 000 domener under toppnivådomenet .ro.
Eksterne lenker
Toppdomän
Gassutveksling
Gassveksling er hos mennesker det å puste inn O2-gass (oksygen), og puste ut CO2-gass (karbondioksid). Andre dyr gjør det på andre måter enn å puste. For eksempel alger som tar luft ut av vannet, og fisken som gjør det gjennom gjellene.
Årsaken til at det må skje gassutveksling er celleånding og fotosyntese. Gassutveksling betyr at oksygengass og karbondioksidgass går inn og ut av levende organismer. Ettersom alle levende organismer trenger energi for å utføre oppgaver, som bevegelse, stoffopptak og formering, skaffer de seg denne energien ved å forbrenne energirike organiske stoffer, som fett og karbohydrater, ved hjelp av oksygen.
Nedbrytinga som skjer i cellene blir kalt aerob celleånding: organiske stoffer (karbohydrater/fett) pluss oksygengass blir omdannet til karbondioksid, vann og energi (sukker/glukose). Denne gassutvekslingen skjer hos dyr, og hos grønne planter i mørke omgivelser. Hos grønne planter som står i lys, er fotosyntesen i gang samtidig med celleåndingen: det er det omvendte av den aerobe celleåndingen.
Gassutveksling skjer ved diffusjon, det vil se en spredning av molekyler på grunn av tilfeldige bevegelser fra et område med høy konsentrasjon, til et område med lavere konsentrasjon.
For at CO2 og O2 gass skal kunne diffundere gjennom en cellemembran, må den være fuktig. Gassmolekyler kommer da lettere gjennom, fordi de oppløser seg i fukten på membranen.
I forbindelse med gassutveksling gjennom overflaten speiler formen på organismen en viktig rolle. Flate eller trådformete dyr kan ha stor overflate i forhold til volumet, også når de har større volum.
Dyr
Tøffeldyr har gassutveksling gjennom overflata.
Fisker har gjeller. Det er et respirasjonsorgan som har en overflate som er rundt ti ganger større enn resten av fisken.
Insekter har trakeer, et indre luftfullt rørsystem som forgrener seg gjennom hele kroppen, trakeene er veldig tynne og kan etter nyere forskning være over 9cm, det er hele 5 ganger størrelsen til en vanlig humle feks..
Gassveksling er en av livsfunksjonene.
Insekter
Insekter, for eksempel sikader har ikke et indre skjellett, så gassutvekslingen foregår på tvers av luftrøret og tracheole(-rør i luftrøret). Luft kommer inn luftrøret gjennom spirakler, påfulgt av diffusjon inn i respiratoriske membraner.
Afrochiltonia
Afrochiltonia  er en av i alt 9 slekter innenfor familien Chiltoniidae (overfamilie Talitroidea), en gruppe av amfipoder. Gruppens har (2015) anerkjent bare en art, og lever som bentiske bunndyr. Gruppens individer kjennes fra Gammaridea-arter på at de har ulik morfologi i halepartiet.
Gruppen ble første gang beskrevet vitenskapelig av J. L. Barnard, i 1955. Denne gruppens arter lever i havet utenfor Sør-Afrika.
Eurovision Song Contest 2015
Eurovision Song Contest 2015 var den 60. utgaven av Eurovision Song Contest, EBUs årlige sangkonkurranse for organisasjonens medlemsland. Konkurransen ble arrangert i Wiener Stadthalle i Wien i Østerrike etter at Conchita Wurst vant Eurovision Song Contest 2014 med sangen «Rise Like a Phoenix». Dette var andre gang Østerrike arrangerte konkurransen, første gang var i 1967. Konkurransen besto av tre sendinger: en semifinale tirsdag 19. mai, en semifinale torsdag 21. mai og finalen lørdag 23. mai 2015. Alice Tumler, Arabella Kiesbauer og Mirjam Weichselbraun var programledere for alle tre sendingene, mens fjorårsvinner Conchita Wurst rapporterte fra artistenes green room underveis i sendingene.
Konkurransen samlet 40 land, opp fra 37 året før. Blant annet debuterte Australia etter å ha blitt spesialinvitert av EBU. Ukraina trakk seg av finansielle og politiske vansker som følge av den russisk-ukrainske krigen. Finalefeltet besto av 27 land, noe som fremdeles er rekord. Konkurransen ble vunnet av Sverige og sangen «Heroes», fremført av Måns Zelmerlöw. Dette var Sveriges sjette seier, og kom bare tre år etter Loreens seier med «Euphoria». Etter denne seieren har Sverige bare én seier mindre enn Irland. Russland ble nummer to, Italia nummer tre, mens Belgia kom på fjerdeplass, etterfulgt av nykommeren Australia på femteplass. Lenger ned på listen fikk Montenegro sitt beste resultat med en trettendeplass. Det norske bidraget, «A Monster Like Me» fremført av Mørland og Debrah Scarlett, endte på åttendeplass. Dette var Norges tredje topp ti-plassering på rad.
For første gang siden innføringen av kombinert jury- og telefonavstemning i 2009, ble ikke vinnerbidraget nummer én i telefonavstemningen. Italia vant seeravstemningen, mens Sverige vant juryavstemningen. Det russiske bidraget, «A Million Voices» av Polina Gagarina, ble det første ikke-vinnende bidraget til å få mer enn 300 poeng.
Det samlede seertallet for de tre direktesendte showene endte på 197 millioner seere i 40 land – en økning på to millioner fra året før.
Bakgrunn
Etter å ha vunnet med «Rise Like a Phoenix» og Conchita Wurst i 2014, var det Østerrike og landets allmennkringkaster ORF som var arrangører for konkurransen. Dette var andre gang Østerrike hadde arrangørjobben – første gang var hele 48 år tidligere, i 1967 i festsalen i slottet Hofburg i Wien. Også denne gangen ble hovedstaden Wien valgt som vertsby etter en lengre søknadsprosess. Konkurransen ble lagt til byens største innendørsarena, Wiener Stadthalle med plass til litt over 11 000 publikummere.
Søknadsprosess
Vertsbyen og arenaen ble valgt etter en omfattende søknadsprosess som startet like etter Østerrikes seier i 2014. ORF og EBU offentliggjorde 29. mai 2014 kravene til arenaer og potensielle arrangørbyer. Den østerrikske kringkasteren ba interesserte om å melde seg innen 13. juni 2014. Arenaen måtte være tilgjengelig 6–7 uker før konkurransen og én uke etter konkurransen. Etter tidsfristen 13. juni 2014 kunngjorde ORF at tolv arenaer som hadde søkt om å få arrangere konkurransen i 2015. En uke senere offentliggjorde ORF at tre byer, Wien, Innsbruck og Graz, var med i innspurten for å få arrangere konkurransen. Kringkasteren kunngjorde 6. august 2014 at Wien og byens største arena, Wiener Stadthalle, skulle huse de to semifinalene og finalen i mai 2015.
Inkluderende trafikklys
For å markere arrangementet, innførte Wien kommune midlertidige trafikklys for fotgjengere i enkelte kryss. I stedet for den tradisjonelle grønne og røde mannen, var trafikklysene utrustet med grønne par, både heterofile og homofile. Dette skulle understreke byens og arrangementets toleranse og inkludering overfor alle mennesker og alle legninger. Senere ble «Ampelpärchen» (trafikklys-par) også installert i byer som Salzburg og Linz.
Format
Konkurransen besto av tre direktesendinger: to semifinaler og en finale. Eurovision Song Contest 2015 skulle opprinnelig holdes 12.–16. mai 2015, men ble senere forskjøvet én uke, til 19.–23. mai. Semifinale 1 ble arrangert tirsdag 19. mai fra klokken 21.00–23.00 sentraleuropeisk sommertid, mens semifinale 2 ble holdt torsdag 21. mai fra klokken 21.00–23.00. Finalen ble arrangert lørdag 23. mai fra klokken 21.00 til 01.00 sentraleuropeisk sommertid. Finalen var den lengste finalen i konkurransens historie, mye på grunn av et rekordhøyt deltakerantall på 27 land og konkurransens 60-årsjubileum. ORF presenterte i november 2014 slagordet og den visuelle profilen til konkurransen. Slagordet var «Building Bridges» (bygger broer) og skulle spille på at konkurransen skulle bygge broer mellom Europas land, folk og kulturer. Logoen besto av bølger og sirkler som skulle ha en gjenkjennende effekt og illustrere uendelige muligheter, individualisme og mangfold.
Semifinaletrekning
De ti beste landene fra hver semifinale kvalifiserte seg til finalen lørdag 23. mai. Resultatet ble avgjort av seernes stemmer og hvert lands fagjury. Til sammen var det 27 land som deltok i finalen – det høyeste antallet land noen gang.
Semifinale 1
Den første semifinalen ble arrangert tirsdag 19. mai 2015. I semifinalen deltok 16 land, og de ti beste kvalifiserte seg for finalen. De forhåndskvalifiserte landene Australia, Frankrike, Spania og Østerrike stemte i denne semifinalen. Land markert med rosa bakgrunn, kvalifiserte seg i til finalen. Under er det offisielle resultatet:
Semifinale 2
Den andre semifinalen ble arrangert torsdag 21. mai 2015. I semifinalen deltok 17 land, og de ti beste kvalifiserte seg for finalen. De forhåndskvalifiserte landene Australia, Italia, Storbritannia og Tyskland kunne stemme i denne semifinalen. Land markert med rosa bakgrunn, kvalifiserte seg i til finalen. Under er det offisielle resultatet:
Finalen
Finalen ble arrangert lørdag 23. mai 2015, og 27 land deltok: «de fem store» (Frankrike, Italia, Spania, Storbritannia og Tyskland), vertslandet Østerrike, spesialinviterte Australia og totalt 20 land fra de to semifinalene. Ifølge konkurransereglene skal det ikke være noen delte plasseringer. Både Østerrike og Tyskland fikk null poeng, men Østerrike ble plassert nest sist, siden de hadde et tidligere startnummer enn Tyskland. Under er det offisielle resultatet.